钦定古今图书集成/明伦汇编/氏族典/第455卷 > 宋焘
## 钦定古今图书集成/明伦汇编/氏族典/第455卷 > 宋焘

按《明外史姜士昌传》：“士昌，进士，累官江西参政。大学
士沈一贯、沈鲤相继去国，士昌赍表入都，上疏言一
贯、鲤并去。舆论无不快一贯而惜鲤。其意以阴讽李
廷机。廷机大恚，疏辨，诏镌三秩为广西佥事。御史宋
焘论救，复诋一贯，刺廷机。帝益怒，谪焘平定判官，再
谪士昌兴安典史。焘，泰安人。万历二十九年进士。自”
庶吉士授御史。任气好搏击。及坐谪，旋请假归，卒于
家。